POLA ESPERANTISTO 


MONATA GAZETO DE POLAJ ESPERANTISTOJ. 


0 —— ———— ——— Z Z Z ZZ Z Z S € 64644 
= D oe 


JARO XVII WARSZAWA — OKTOBRO 1923 J. Na 9 (95) 


Semantoj. 


Ni eliras je matena horo, 

Kiam brilas rose liortzonto, 
Plugi kampon, plugi por estonto, 
Kio estas nia pen’ — laboro. 


= 


Nr eliras je matena horo 

Kaj Run spin’ klinita kampon ŝiras, 
Sub piedoj ter’ libere spiras 

Kaj ridetas al ni la aŭroro. 


Poste semas, semas ni senlace, 

En la nigran teron semon ĵetas — 
La ĉielon poste ni preĝpetas, 

Ke la kampo nia kresku pace. 


Ktam venos de rikolt momento, 
Novan semon havos nt en domo 
Kaj atendos ĝis ripozos homo 
Por kun fresa ĝin eksemt sento. ) 


Nt eliras je matena horo, 
Kiam roze brilas horizonto, 
Plug! kampon, plugi por estonto, 
Kto estas nta pen' — laboro. 
Stanislaw Braun. 

La lingvon defendu! 


Kiel scias niaj legantoj, la [V Konferenco de Pola 
Esperantista Societo decidis prezenti al la Niirnberga Kon- 
greso du el la deklaroj, ĉe gi akceptitaj: tiun pri la neŭ- 
traleco de nia lingvo kaj tiun pri la fideleco al la decido 
de Akademio kaj de Lingva Komitato pri landnomoj. Niaj 
bravaj poznanjaj samideanoj plenumis la faritan promeson 
kaj sendis la ambaŭ preponojn al la Konstanta Kongresa 
Komitato. La diskutado pri ili tamen ne okazis. Kial? — 
Kiam nia oficiala reprezentanto demandis la K. K. K. pri 
la sorto de niaj proponoj, oni respondis al li, ke la das 
(pri landnomoj), tute ne estis metita en la tagordon, ĉar 
£ĉ estas lingva demando, pri kiu ne povas okupiĝi la Kon- 
greso. Koncerne la unuan, jes, ĝi en la tagordo troviĝas, 
tamen gia enhavo ŝajnas al K. K. K. danĝera, pro la re- 
ganta peza atmosfero internacia. —„Mi do reprenas la pro- 
ponon“, obeeme kaj paceme deklaris nia reprezentanto. 

" 


La atmostero estis, efektive, peza. Forestis de la 
Kongreso reprezentantoj de nia granda amika Nacio Fran- 
ca, kies sanga kaj mensa oferego dum la mondmilito sa- 
vis de longa mallibero tiom da eŭropaj popoloj. Forestis 
reprezentantoj de heroa Nacio Belga, kiu sciis gisvenke 
defendi sin kontraŭ dekoble pli granda malamiko. lIli for- 
estis ne ĉar ili ne volis veni. lli forestis, ĉar la ĝis nun 
neniam kaj por neniu fermata pordego de Esperanta Kon- 
gresejo unuafoje en la historio. de nia movado brufermis 
sin antaŭ filoj de plej valoraj, plej noblaj, plej geniaj po- 
poloj de la Eŭropa Kontinento. Tiu pordego tralasis ta- 
men la delegitaron de la Sovjeta Rusujo, unika ŝtato, kiu 
forpelis de siaj limoj la profunde pacan, homaman, neŭtra- 
lan internacian organizaĵon de Universala Esperanto Aso- 
cio. Kontraŭ tiu senegala ŝovinismo de la Sovjetlando 
neniu voĉo leviĝis dum la kongreso. Mute oni akceptis 
la hontindaĵon, mute sidiĝis al la sama tablo kun ĝiaj spi- 
ritaj aŭtoroj. 


Ni estas do kontentaj, ke niaj proponoj ne estis dis- 
kutataj en tia atmosfero. Ci-tie ni volas tamen demandi 
publike la Konstantan Kongresan Komitaton, ĉu ĝi opinias, 
ke postuli fidelecon al niaj lingvaj institucioj, postuli la 
unuecon de nia Esperanto, ke tio vere cstas lingva de- 
mando, nediskutebla dum kongreso? Ĉu ne tial lingvaj 
demandoj estas nediskuteblaj dum kongresoj, ke pri ili 
decidas ja la Akademio kaj la Lingva Komitato? Se ta- 

men oni ne obeas al tiuj organizoj? Ĉu por helpi ilin vi 
tiam malpermesas ilin defendi? 

Sur p. 76 de la oficiala Kongresa Libro de la Niirn- 
berga Kongreso, la Prezidanto de Konstanta Reprezentan- 
taro de la Naciaj Societoj, S-ro Generalo H. Sebert skri- 
bas pri nia propono: 

„La Societo (Pola Esp. Societo) decidis prezenti tiun 
decidon (la deklaron pri landnomoj) al la voĉdono de la 
XV Kongreso kaj wić plene aprobas fin. Ĝi ne estas lin- 
gva demando... £ĉ estas demando pri necesa disciplino en 
nia movado... ĉiuj societoj... havas la nepran devon akcepti 
la decidojn de la Lingva Komitato pri la lingvaj aferoj. 
Se ne, nra movado fariĝos tute anarkta kaj ni baldaŭ per- 
dos la profitojn de nia organiza interkonsento“. 

Kion deiendis la K. K. K. maldefendante la Lingvan 
Komitaton? Ĉu efektive gi estas afero de tiu falsa ambi- 
cieto de kelkaj gvidpersonoj en la utilega kaj tre serioza 
organizaĵo U. Ù. A. kiuj spite al la volo de tuta esperan- 
tistaro, spite al la bono mem de la movado daŭrigas diri: 
„Svisio“, kaj por nenio en la mondo decidiĝus elbuŝigi: 
„Dvisujo“?... 

Tio ja memorigas la fabelon, kiun en mia lando oni 
rakontas al disputemaj infanoj.—Edzo kaj edzino dum pro- 
menado ekvidis nigran hundinon, al kiu oni tranĉis la ha- 
ĉaron. Li diras: „Razita!“ ŝi: „Tondita“.—Razita!—Tondi- 
ta! - lli koleras pli kaj pli. Fine la edzo ekkaptas la viri- 
non kaj enigas ŝin en la apudan riveron. Sed tiam an- 
koraŭ, tute kovrita per akvo, ŝi eltiras super gi la manon 
kaj per du fingroj faras signon, similan al movo de tondilo. 

Nia propono, lingva, se oni volas, celis nenion alian, 
ol la regulo lait kiu oni ĝin malpermesis: la firmigon de 
la afitoritato de Akademio kaj de Lingva Komitato. : Ni 
ne proponis ja ion novan, ni ne proponis diskuti, ĉu oni 
devas. uzi „ujo“ aŭ „io“, ni proponis nur obeigi la ribelu- 
lojn al decido jam farita, al la unika aŭtoritato, kiu 
gardas la unuecon de nia juna, atakata, persekutata, fal- 
sata kaj disrompata Esperanto. Ĉu ne sufiĉa nombro da 
idistoj, antidistoj, medialistoj, „ankeistoj“ ĉiutage genie 
trakomponas nian lingvon? Lu ni mem devus helpi ilin? 
Ĉu ni tiel ankoraŭ malfortaj, tiel neaŭskultataj de la mon- 
do, deziras mem montri, ke tiu iluzio, ke homaro parolos 
iam unu lingvon, estas neatingebla ĥimero? Ĉar jes, hi- 
mero ĝi estus, se eĉ en nia rondo ni ne povus konsenti 
pri la reguloj de nia idiomo. Post unu diferenco nepre 
sekvos pluaj, ili sekvas jam, kiel fatala rezulto de unua 
breĉo en la muro de lingva solidareco. Kelkiu, tf-ktes, 

ankore estas idoj de shismo svista — kaj kio okazas en la: 


sfero de radikoj! Ĉiuflanke svebas novaj vortoj, kiujn 


vane vi serĉus en oficiala radikaro, kiujn neniam kompre- 


nus esperantisto nekonanta fremdajn lingvojn, Esperanto 
rtvoluas rapide al nova Babelo, al disfalo je cent diversaj 
„internaciaj“ lingvetoj, el kiuj neniu iam la mondon akiros. 
Ciu serioza homo vidas, ke la savo estas nur tia: discipli- 
no, obeo al la elektita aŭtoritato. Ne vivas jam Zamen- 
hof, sed vivas la korpo, al kiu li transdonis sian majstran 
gvidbastonon. Submetiĝi al tiu korpo, estas plej grava 
devo de ĉiu, kiu deziras, ke Esperanto ne pereu. 


Kaj pro kio la obstina malobeemo? Pro „uj“ aŭ 
„io“! Ĉu por ni, kleraj homoj de XX jarcento, tiu son- 
diferenco estus tiel granda, ke pro ĝi ni piedpremu ĉiun 
aŭtoritaton, rompu la unuecon, kompromitu la ekziston 
mem de la lingvo?. Ĉu ia diabla eliksiro estas miksita al 
tiu malfeliĉa „io“? | 

Car gi ja ne estas demando politika, karaj sinjoroj, 
ĝi ne estas, eĉ se vi ĝin faras tia. „Rusujo“, tutsame kiel 
„Rusio“, povas signifi ati ŝovinistan, patrujon, aŭ nur pe- 
con de tero, sur kiu sennaciecaj mondanoj ĝuas la feliĉon 
de komunisma sistemo. Tiu alero dependas plene de via 
bona plaĉo, ne de senkulpaj sonoj: „ujo“ aŭ „io“. Neniami 
la sufikso „io“ en la vorto „Svisio“ malpermesos ian „svi- 
sianon“ esti eĉ... antisemito. 


Karaj amikoj, ni estu saĝaj. Ni estu pli seriozaj. 


Sur la altaro de komuna bono ni sciu buĉi la ŝafidon de 
ofendetita ambicio. Tiu ofero purigos nian spiriton. Per 
gi ni fariĝos pli grandaj, pli indaj servantoj de la alta 
idealo, por kiu nt laboras. 


Diferencu niaj konvinkoj politikaj kaj sociaj. Ni in- 


terdiskutu pri ili fervore. Sed en unu sfero ĉiam regu. 


paco: neniam per difektanta mano ni tuŝu la sanktaĵon, 
ni tuŝu neniam la lingvon mem! 
Jan Kosteckt. 


Aliaj gazetoj estas petataj represi. 

ANTONI LANGE. 


KOMETO. 


(El la kolekto; „En kvara dimensio“). 


listas mirige, ke depost la lasta apero de W'Halley'a 
kometo en la jaro 1910 forpasis pli ol sesdek jaroj, tamen 
neniu tion rimarkis—kaj ĉiuj traktas la aferon tiel, kvazaŭ 
tiuj 6» jaroj neniam estus ekzistintaj. Mi posedas tamen 
nerefuteblan pruvon, ke tiuj 64 jaroj estis; ke nome nia 
planedo transpasis la periodon 1910 — 1878 kaj poste re- 
turne 1878 —1910. Tiamaniere la tempo, forpasinta malan- 
taŭen kaj returnen, plene egaliĝis, kio lasas sin tre facile 
pruvi matematike. 

Tiu stranga fenomeno. en la historio. de I'kosmoso 
havis bedaŭrinde nenian influon je la historio. de l'homo. 
Simple ĉio iris laŭ inversa | linio, kiel ekz. la renversita 
filmo en la kinematografo. La estinteco restis neŝanĝita — 
kaj kvazaŭ ia fato gardis nin — ĉio okazis tute same kiel 
antaŭe. 


Mi ne dubas, ke ankaŭ multaj aliaj homoj povis ri- 
marki tiun fenome non; tamen mi nenie trovis aludon pri ĝi. 

Mi sola povas fakte pruvi, ke tiel estis. Mi ne diras, 
ke tiu revolucio. okazis. por mi, sed mi el ĝi iamaniere 
havis utilon. 


Ankaŭ neniel mi povas konsenti kun la teorio de 
profesoro. Kessington el Glasgow, kiu en la jaro 1909, 
ankoraŭ antaŭ la kometo, publikigis siajn opiniojn en Astro- 
nomica! Review of G. R. Ś. of S. Li skribas nome, ke la 
kometo tute ne ekzistas; ke en certa ordiĝo de suno kaj 
planedoj formiĝas plektaĵo de eteraj nebuloj interglobaj, 
kiuj kuniĝas en neprecizigebla kaj longedaŭra lumnubo 
de speciala lormo, nomata kometo; tiu nubo rondiras dum 
ia tempo cn la spacoj kaj poste disiginte malaperas; tia 
ordigo de Peteroj periode ripetiĝas en interspaco de certa 
tempo kaj tiel same ripetiĝas la apero de tiu lumnubo. 

Blanchard el Parizo komencis akran polemikon kontr- 
aŭ Kessington. Li pensis argumenti la realecon. de lko- 
meto kaj sur la bazo de spektra analizo pruvis la ekziston 
de kalicianido, antaŭdirante al la tuta homaro la morton 
pro venenigo. 

Kiel mi scias, nenio simila okazis, tamen ankaŭ same 
lalsa estas la teorio de Kessington. La kometo estas sen- 
dube korpo reala; kaj ĝia vosto, kvankam konsistas el 


materio senlime maldensa, tamen posedas perlektan ela- 


stecon, kvazaŭ de kaŭĉuko, rilate al la teratmosfero, kiu 


estas kvazaŭ alia kafićukpilko. Kunpuŝiĝo de tiaj du 
korpoj sendube devas elvoki ian efikon. Ĉe la neimageb- 
le granda movorapideco de Pkometo -- ĝia kunpuŝiĝo kun 


la tero tute ne havas karakteron de katastrofo; ĝi estas 


frapo senlime forta, sed tre milda: kaŭze de tio la rezul- 
tato de la frapo estas preskaŭ nesentebla, sed daŭras tre 
longe. En la dirita okazo 64 jarojn. 

Tial en tiu tempo, la 18-an de majo 1910, la logan- 
toj de nia planedo, krom ioma timo, nenion eksentis. 
Anstataŭe kelkajn tagojn poste (ne tuj) kaj plue dum la 
tutaj 32 jaroj la homaro estis strange mirigita pro la 
speciala karaktero de la faktoj, kiuj okazis sur nia planedo. 

La tuta afero devenas de tio, ke la kometo, frapinte 
atmosferon de l'tero, puŝis gin en direkton kontraŭan al 
ĝia kutima irado. La terorbito, anstataŭ antaŭen, iris ma- 
lantalien, kaj ĉio kvazait renverŝiĝis sur la tero. La homa 
speco estas pro sia naturo pasiva, do post kelkaj monatoj 
de ekmiro ĉiuj kutimiĝis al tiu returna ordo de aperaĵoj. 

La plej rimarkinda apero estis en tiu periodo ne 
tiom la 8ango de la direkto en la rondirado de Ptero, 
kiom la returniĝo de l'tempo. Nome la tempo komencis 
(lui malantaŭen de morgaŭ ĝis' hieraŭ, renovigante kvazaŭ 
fotografa kliŝo, la aperaĵojn fiksitajn en la spacoj de Pfor- 
mortinta pasinteco. 

Post longaj disputadoj la astronomoj ne pli frue ol 
en la sekvinta 1909-a jaro publikigis la kalendaron, kiu 
komenciĝis la 31-an de decembro kaj finiĝis la l-an de 
januaro. Ankaŭ ĉiuj fenomenoj ligitaj kun la tempo ko- 
mencis moviĝi latt returna direkto. Unue estis la sunsu- 
hiro kaj poste la sunleviĝo, antaŭe estis la rikoltoj kaj 
poste la semado; antaŭe la morto, poste la vivo; antaŭc 

la na, poste la edziĝo. La reviviĝo lariĝis ĝenerala 


leĝo, maljunuloj reakiradis junecon kaj infanecon, edzinoj 
revenadis al fraŭlineco kaj infanoj malaperadis en la pa- 
trinaj sinoj, transirante al malesto. Kiu estis malliberigita, 
parolis: — Mi estas plenumonta post tri tagoj tian kaj tian 
krimon. — Hieraŭ signifis morgaŭon, morgaŭ signifis hie- 
raŭon. 

La printempo malrapide malaperadis, komenciĝis ne- 
ĝoj kaj frostoj kaj en la monatoj marto-februaro ni havis 
sufiĉe akran vintron. Kaj samtempe mia kreditoro, kun 
kiu mi jam en majo reguligis la kalkulon, venis denove, po- 
stulante la redonon de Ptuta sumo kun la procentoj. £n 
marto oni ankaii alportis al ni el lombardo la peltojn, kiuj 

efektive tre ulitis al ni. Januaro 1910 fiksiĝis bonege en 
mia memoro: ni revenis de la tombejo kun la tuta funebra 
sekvantaro, kaj kiam mi estis hejme, oni enportis en mian 
ĉambron la ĉerkon, kiun oni maltermis — kaj elprenis el ĝi 
la kadavron de mia bopatrino. Oni metis ŝin sur lu lito; 
post kelkaj tagoj ŝi maltermis la okulojn; komence ŝi estis 
malforta, sed baldaŭ reviviĝis kaj denove mi aŭdis Sian 
agrablan voĉeton: -- Ah, ci fripono perversa kaj diboĉa, ci 
pereigis mian filinon, rompis al ŝi la vivon k. t. p. Bon- 
kora Marinjo komencis maltrankviligi, atentigante, ke nia 
malgranda Jaĉjo konstante malgrandiĝas; efektive en la fi- 
no de novembro 1909 li atingis la malplej grandan kres- 
kon kaj iun tagon malaperis en la patrina sino. La samo 
okazis post unu jaro (1808) kun Aleĉjo, kaj en 1907 mon- 
triĝis, ke mi ne nur bopatrinon, sed eĉ edzinon ne havas. 
Mi renkontis foje Marinjon sur la strato; denove ŝi estis 
fraŭlino, kaj mi ŝia fianĉo. Ŝia panjo estis por mi tre dolĉa. 

Mi ne povas kompreneble rakonti la tutmondan hi- 
storion malantaŭen. Mi rememorigis al mi tamen la gran- 
dan movadon de la 1905 jaro kaj la 30-an de oktobro, en 
kiu oni proklamis la konstitucion *). 

Dume jam la sekvintan tagon, dankon al Dio, la 
konstitucio ne plu estis kaj ni vivis en ancien regime, kiam 
oni trankvile vizitadis Filharmonion kaj ludis kartojn kaj 
la militintendantaro faradis bonegajn negocojn. 

Unu tagon la gazetportistoj vokadis sur la stratoj: 
Cuŝima!, alian tagon: Batalo apud Jalu! k. t. p. A 

auste en tiu tempo okazis al mi la sekvantaj? taktoj: 
mian edzinon Marion tute mi ne konis, kaj la ofico, kiun 
mi okupis en la direkcio de karbominejo — estis nenia. 
Maljuna Breyer vivis kaj sidis ĉe mia skribtablo kaj mi 
kun la lastaj tri rubloj en la poŝo vagis tra Varsovio pri- 
pensante la disiĝon kun Jadwinjo. Unu tagon mi estis en 
la parko, kie sub maljuna acero mi enterigis malgrandan 
skatoleton kun medaljono (donaco de Jadwinjo!), cizis la 
daton: la 15-an de majo 1900. krom tio mi taris sur la 
skatolo, mem mi ne scias kial, certajn magiajn signojn, 
por ke tiun skatolon nek tempo, nek spaco konsumu. Su- 
»ite aperis Jadwinjo, farante al mi terurajn riproĉojn pro 
iu umi kaj maldolĉe plorante foriĝis de mi por ĉiam. 
Tamen la sekvintan tagon denove mi ŝin vidis, ni estis 
en la plej bona konsento: la tuta idilio belege disvolviĝis, 
is fine iun tagon Jadwinjo malaperis kaj mi nenion 
sciis pri Si. 


*) En Rusujo, post la rusa — japana milito 


Ĉi tie mi rimarkas, ke antaŭe, ankoraŭ en la jaro 
1910-a ofte mi rememorigadis al mi tiun ĉi momenton kaj 
bedaŭris la disiĝon. Suferigis min tiu neeltrinkita pokalo. 
l.a ripeto estis identa kun la antaŭa irado de faktoj, sed 
cn la inversa direkto. Ĝuste mi transiris de la IV kurso 
de juro al la III, poste al la U kaj I, kaj unu tagon mi 
trovis min en gimnazio, transirante precize de la superaj 
klasoj al la malsuperaj, ĝis fine mi atingis kun gloro la 
preparan klason, 

Tiam mi estis tre (eliĉa, ĉar denove mi estis en la 
domo de la gepatroj, amata, dorlotata kaj senzorga. Dum 
Kristnasko mi ricevis belegan ĉevalon kaj post kelkaj ja- 
roj iradis kun vartistino en ĝardenon, en mallongaj panta- 
lonoj. Unu tagon mi ĉesis paroli kaj sciis nur balbuti: 
mama”) —forgesis la arton de irado, oni portadis min sur la 
brakoj k. t. p. 

Malgraŭ la tiel mirinda kadukiĝo, mi memoris per- 
tekte ĉion, kio okazadis antatie, kvankam la plimulto de 
homoj tute tion estis forgesinta. Venis tamen ankatl por 
mi momento de nescio kaj mallumo. lun tagon mi mala- 
peris for de la mondo: simple mi malestis! Kiom longe 
mi malestis — malfacile difini. La tempo de mia malesto 
ne ekzistis por mi. Sajnas tamen, ke tio ne daŭris longe. 

Ĉi tie malgranda klarigo: frapita pilko kuras en do- 
nita direkto, sed post ia tempo rec ĝi falas teren, kio kla- 
riĝas per la lego de pezeco. Simile la tero, puŝita laŭ 
inversa orbito rondiris dum ia jarperiodo mialantafien, ĝis 
gi iun tagon revenis al normala rondiro. La tempo reve- 
nis ankaŭ al sia normo. Laŭ scio, mi travivis malantaŭen 
32 jarojn; poste venis la krepusko de malesto, kaj denove 
mi aperis sur la mondo. Estis la jaro 1878, kiam okazis 
mia rea naskiĝo. 

Longe mi ne povis kompreni la analogiaĵojn de mia 
unua kaj dua estadoj sur la tero. Estis certa plezura mo- 
notonio en tiu ĉi ripetiĝo, kiu min treege mirigadis, kiam 
mi komprenis la misteron. 

Konstante mi revis disvolvi mian vivon en korektita 
eldono, pli perfekta ol la antaŭa, sed vanc: lato estas su- 
per ni kaj ni devas preskaŭ absolute ripetadi nin mem. 
Je ĉiu okazaĵo mi parolis al mi: tio ĉi jam estis, tion mi 
konas, tion mi jam vidis. Tiu vartistino, kiu rakontadis 
al mi tabelojn, kaj tiu ligna ĉevalo kaj tiu lerncjo, al kiu 
oni min sendadis — ĉion ĉi mi konis — jes, mi ripetas, ke 
estas plezuro vivi la duan fojon; domaĝe nur, ke tio oka- 


“) „panjo“, 

zadas tiel malofte. Tiel mi ree trairis gimnazion kaj rec 
estis en la jurlernejo kaj ree renkontis Jadwinjon. 

Depost la unua momento, kiam mi renkontis Jadwi- 
gan, lo. min frapis: sendube ni konis nin en la antaŭa vivo 
kaj sendube estis inter ni io koreca. Do ne estas mirin- 
de, ke tuj ni sentis nin kiel malnovaj konatoj. Mi ko- 
mencis do rememorigi al ŝi certajn faktojn el nia antaiia 
vivo, sed Jadwiga malmulte memoris. Cion, kion mi di- 
ris, Ŝi traktis kvazaŭ fantazion, kvankam sendube — ŝi 
diris ~io vekiĝis en ŝi malrapide, ia rememoraĵo, tamen ĝi 
estis pli rememoro de sonĝoj kaj songimagajoj, ol de 
efektivo. Nur post kelkaj semajnoj 8i komencis konscii 
tiun sonĝon: mi submetadis al ŝi la bildojn, kiujn ŝi devis 
rigardi en tiu sonĝo. 

Si manplaŭdis, ploris kaj ridis pro miro, kiam mi 
ŝiajn proprajn sonĝojn al Ŝi rakontis; niajn infanajn ple- 
zurojn kaj malgajojn—niajn nunajn kisojn—kaj malpacojn, 
precipe la historion pro iu Emilio—kaj poste la disiĝon. 
Jadwinjo hontis pro tio kaj rakontis al mi siajn pluajn, 
kiel ŝi nomis tion, songojn. Disiĝinte de mi, ŝi koniĝis 
kun iu malpli juna sinjoro, kiu edziĝis je ŝi; li estis sufiĉe 
riĉa, sed ŝi ne trovis feliĉon en tiu ligo kaj ĉiam bedaŭris, 
ke ŝi min tiel subite forlasis. Tamen feliĉe ~ŝi aldonis — 
tio estis songo. Neniam mi disiĝos de vi; ĉiam mi estos via. 

Mi kisis ŝian buŝon kaj kolon, kiam subite mi ekvi- 
dis sur Sia brusto medalionon, kaj en ĝi estis Sia propra 
portreto el la junaĝo. Mi estis strange kortuŝita: mi ko- 
nas ĉi medalionon; tian saman, eble la saman, Ŝi iam do- 
nis al mi por rememoro. Ĉu vi rememorigas al vi tion? 
Tamen ja ĝuste tian saman medalionon mi enfosis en la 
parko sub maljuna acero. Se tiu medaliono ankoraŭ estas 
tie, tio signifas, ke ĉiuj miaj supozoj verigas. 

— Ni iru en la parkon — mi diris — ni devas esplori, 
ĉu tiu metala skatoleto ankoraŭ troviĝas tie. 

Efektive ĝi ne estis iluzio: danke al magio de miaj 
sentoj kaj de mia imagaĵo —la skatoleto kun la medalio- 
no — objekto materia — superpezis la nematerian potencon 
de I'temporondo kaj ĝis hodiaŭ tradaŭris nedetruita. 

La aliaj objektoj malaperadis laŭgrade, enirante en 
ian ombron de malesto kune kun la formortanta metatem- 
po. Tiel ekz. vanc mi estis serĉanta la tiutempajn kalen- 
darojn aŭ gazetojn; la tempo ilin konsumadis strangama- 
niere, kvazati tiu superprogama kreiĝado de objektoj ligi- 
gus kun la superprograma tempo kaj kvazaŭ kunekun la 
malapero de tiu tera periodo neniiĝus ĉio materta, kio 
estis kreita en tiu naroda. Mia nova amo kun Jadwiga 


estis en la tempo, kiam mi estis 22—jara, t. e. ĉirkaŭ la 
jaro 1900. Mi rimarkis, ke en la Publika Biblioteko ĉiuj 
gazetoj kaj kalendaroj de 1900 ĝis 1878 malaperis sen po- 
stesigno, kvazaŭ disbloviĝinte en malesto. Anstataŭe estis 
ankoraŭ tiuj, kiuj koncernis la jarojn 1910—1905, sed an- 
kaŭ tiuj laŭvice malaperadis — tiel, ke kiam nun irante en 
la direkto kontraŭa al la antaŭa ni atingis la jarojn 1905— 
1910, ĉio ĉi, kio estis povanta atesti pri la potenca kos- 
mosa kataklismo — kvazaŭ nebulo nereala krevadis kaj 
malaperadis. 


La sola (ŝajnas al mi) pruvo nerifutebla pri la efek- 
tivo de tiu periodo estas tiu ĉi medaliono elfosita el la 
tero ĉe la acero en la malnova parko. Kun larimoj en la 
okuloj kisis Jadwiga tiun medalionon, ateston de nia an- 
taŭa vivado kaj de nia antaŭa amio. 

Nun ŝi komprenis ĉion: ĝi ne estis sonĝoj, ĝi estis 
malnova antaŭekzista nia efektivo; ĝi estis nia danie. 
co, kiu ordonis al ni disiĝi kaj ne plenumi nian feliĉon. 
Nun ni estis kiel gefeoj; nun ni komprenis, kion ni devis. 
Ni devis ĝisfunde eltrinki la neplenumitan pokalon. Ho 
dolĉa horo de miraklo! Kiel feliĉaj, enĉielaj ni estis en 
tiu dua vivo! Kiel profundan sagon sentis niaj koroj, 
riĉaj je la sperto de I'forpasintaj periodoj! 

Ambaŭ do --ŝi kaj mi—fariĝis simpla kosmosa feno- 
meno por pruvi la grandan kataklismon de nia globo. Mi 
ricevis de ŝi alian medalionon, kiun mi kun la unua (en 
la skatolo) konservas por rememoro. 

Mi opinias, ke tio estus la plej bela donaco por ia 
muzeo, 

Malgraŭ tio post kelkaj jaroj ni disiĝis — cetere en 
plena amikeco. Si edziĝis je iu riĉa sinjoro. Kaj mi 
edziĝis je Mario, persono kun grandaj ecoj de koro kaj 
animo, tre bela kaj riĉa—kaj mi estus kun ŝi absolute te- 
liĉa, se ne ekzistus mia plej kara bopatrino, kiu ĝis sia 
morto (en januaro 1910) logis ĉe mi. Ni havas du infa- 
nojn: Aleĉjo scias jam iradi kaj paroli kaj Jaĉjo aperis 
en la mondo denove post 64 jaroj de malesto. 

Unuvorte, ĉio revenis al normalo— kaj ĉiuj postesig- 
noj de tiu ĉi kolosa kataklismo malaperis senrevene tiel, 
ke la modernaj astronomoj eĉ ne unu minuton povas al- 
doni al la normala tempomezuro. 

Matematike ili estas pravaj, ĉar se oni adicias: 


1878 — 1910-== — 32, kaj 1910 — 1878 = + 32, 
do — 52 + 32 = 0 (nulo). 


Ekzakte konsiderante, la kataklismo ne okazis. 


Tamen tiu medaliono — tiuj du medalionoj! Kiu do 
povas malŝati la naivajn donacetojn, kiujn interŝanĝas la 
gcamantoj? 

En ĉi tiuj medalionoj troviĝas la nerifutebla pruvo 
pri la de mi priskribitaj faktoj. Mi ne supozas, ke mi 
sola estas tiurilate privilegiita; sendube ankaŭ aliaj homoj 
tiutempaj—la homoj el la periodo de Pkometo—havas pri 
tio pruvojn. Estas dezirinde, ke ankaŭ ili prenu la voĉon, 


Kun permeso de l'aŭtoro el la pola lingvo tradukis. 
Br. Kuhi. 


Libroj kaj Gazetoj. 


John Merchant, 

Joseph Rhodes kaj la fruaj tagoj de Esperanto en 
Anglujo. Esperanten tradukita de Louise Briggs. Eldonita 
de la Federacio Esperantista de Yorkshire. 


Utile estas, trapasinte iun longan kaj penplenan 
vojon, foje halti kaj turninte sin trarigardi la trapasitan 
fragmenton; pripensante la renkontitajn a Go ven- 
kitajn barojn kaj falsajn iafoje paŝojn, oni akiras kuraĝon 
al plua daŭrigo de Pvojaĝo, lernas eviti la malfacilaĵojn 
kaj fremdajn spertojn utiligas por la propra uzo. Bone 
tion komprenis niaj anglaj samideanoj kaj tio, flanke de 
la deziro honori sian preskaŭ unuan migranton sur la ko- 
mence tiom maldanka vojo de Esperanto, estis la kaiizo 
por eldoni la supran verkon. Gi priskribas la disvolviĝon 
de Esperanto en Anglujo depost la komenco, ĝis la unuaj 
jaroj post la milito en maniero tre interesa kaj leginda 
por ĉiulanda samideano. Sur tiu fono estas prezentita tipo 
hedaŭrinde ĉiutage pli malofta de Esperantisto de la unuaj 
tagoj, en kiuj ĉiujn admirantojn de Zamenhofa verko oni 
povis preskaŭ denombri sur la fingroj de ambaŭ manoj. 
lia tipo en Anglujo estis Joseph Rhodes. Karaktero 
nobla, sentanta ĝojon en servado al aliaj, laboranto mo- 
desta kaj persista, avida je ĉiu ideo pliboniga por la ho- 
maro, kiam li ekkonis Esperanton, li ekamis ĝin tutforte 
kaj restis al gi fidela gis la lasta spiro. Li metis la fun- 
damentan ŝtonon sub la tiel grandioze elkreskinta organi- 
zaĵo esperantista en Anglujo, fondante la unuan grupon 
en Keighley en 1902. Malgraŭ, ke li estis unu el la „spi- 
ritus movens“ de angla esperantista movado, li ne premis 
sin en la unuajn vicojn, preferis restadi en la ombro. Lia 

literatura agado estis ne ampleksa, kvankam por niaj 
anglaj samideanoj tre grava. La unua granda vortaro 
esperanta angla devenas el sub lia plumo. Al la ekster- 
landa samideanaro pli konata li estis pro sia „Vortaro de 
esperantaj rimoj“, pro kiu ĉiuj rimaĵistoj lin benis kaj 
kiun ne unu vera poeto, precipe en komenco, opiniis utila. 

Jen tipo de tiuj „unuaj“. Kiam oni legas la libron, 
malgraŭvole rememoriĝas nia pola tipo, atendanta apartan 
monografion: Antoni Grabowski. Kiam tiu „unua“, kun 
kiu la Majstro havis la okazon. konduki la unuan interpa- 
rolon en Esperanto, ĝisatendos respondan al sia greveco 
biografion... Kaj kiom pli ĝi povos esti interesa. 

la lingvo de la verko estas pura kaj bona, kvankam 
iom angla; oni devas al ĝi alkutimiĝi. Eldonita estas la 
libro tiel, kiel en Eŭropo nuntempe povas nur Angloj 
eldoni. Baroko. 


Liigen Wüster. 

Maśinfaka Esperanto-Vortaro prielementa. Maschinen- 
technisches Esperanto-IVórterduch der Grundbegriffe. Ferdi- 
nand Hirt et Sohn, Leipzig 1923. 


Kiom ajn malutila por la ĝenerala ideo de l'lingvo 
internacia estis la [dista movado, gi en unu rilato utilis 
al la Esperantistaro. Supozante venki per la varbado de 
scienculoj, ĝi preparadis por ili fakajn vortarojn sen aten- 
to, ke tiu laboro estas supertilua kaj trofrua, ĉar ne vorta- 
go e la plej riĉa faras la lingvon, sed la popolo ĝin uzan- 
ta. Fiu laborado tamen devigis la Esperantistojn, kiuj 
pli da fortoj dediĉis al pliriĉigo de sia literaturo, turni 
sian atenton ankaŭ al la kampo de Vscienco. Kaj clekti- 
ve depost ĉirkaŭ 1910 konstante aperadas ali aparte, aü 
en diversaj niaj fakaj gazetoj, vortaretoj kaj suplementoj 
de diversaj branĉoj de P'scienco. [lia preskaŭ generala 
karakterizo estas, kc ili ne estas kunmetitaj arbitre a priori, 
sed prezentas plej grandaparte vortojn, uzitajn almenaŭ 
prove en fakaj artikoloj. kaj verkoj. Tiu metodo, kvan- 
kanr malpli rapida ol tiu de VUldistoj. havas la superecon, 
kiu ĉiam karakterizas la praktikon kompare kun la teorio. 

Tian tipon de faka vortaro prezentas la ĵus aperinta 
verko de Eŭgen Wiister. En sia maŝinfaka vortaro li ko- 
lektis radikojn elprovitajn de esperantaj verkistoj, uzante 
por la devenaj ideoj la propran al Esperanto eblecon kun- 
metadi la vortojn. Oni devas admiri lian profundan ko- 
non de I'spirito de nia lingvo, observante la manieron, en 
kiu li tion faras. La riĉa esprimaro (ć. 3600 vortoj) povas 

kontentigi ĉiun specialiston de tiu fako kaj esti utila al 
ĉiu Esperantisto ankaŭ en la ĉiutaga vivo. 

Rimarkinda estas la aranĝo de Pvortaro. Por mal- 
grandigi la amplekson kaj per tio malmultekostigi la ver- 
keton, la ambaŭ vortaroj (esperanta kaj germana) estas 
apartaj, t. e. apud la vortoj ne trovigas iliaj tradukoj, sed 
la rilataj nombroj de P'paĝoj kaj kolonaj numeroj, ĉe kiuj 
en la dualingva vortaro la signito estas trovcbla. Tiel la 
amplekso reduktiĝis preskaŭ ĝis duono. Tiu sistemo ha- 
Vas ankoraŭ ĉi tiun avantaĝon, ke eldonante alilingvajn 
vortarojn oni ne bezonos plu presi la esperantan parton, 
nur la nacian, aldonante nur strietojn kun la rilataj nom- 
broj, kiujn oni povos en la esperanta parto surglui por 
kovri la nombrojn rilatantajn al la germana parto. Estas 
vero, ke tiu aranĝo posedas ankaŭ la maloportunon, ke 
oni devas ĉe ĉiu vorto dufoje serĉi, tamen en la malgran- 
da libreto la laboro ne estas tro peniga. 

Oni devas deziri, ke la alilingvaj tradukoj baldaii 
aperu, al kio la rimarko sur la tilolpaĝo: Germana eldo- 
no,—multe esperigas. Baroko. 


Esperanta Kroniko. 


STRANGA DECIDO. En majo okazis jarkunveno de 9 dele- 
gitoj de pollanda esp. societo „Laboro“, dum kiu oni decidis (kiel 
omunikas Ne 275 de la geneva „Esperanto“)y, ke „membroj de 
„Laboro“ ne povas esti samtempeanoj de aliaj so- 
cietoj, celantaj propagandon de Esperanto en Po- 
lio (sic)“. Ni scivolas, kiaj povis esti la katizoj de tiu konster- 
nanta decido, komparebla nur al la hontinda forpelo de U. E. A. 
el Bolŝevikujo? Ĉu la estraro de „Laboro“ epiniis, ke ĝi havas 
moralan devon zorgi „pastre“ pri minacitaj de burĝa perco animoj 
de siaj anoj, aŭ ĉu ĝi nur timis, ke „laboranoj“, kiuj apartenus an- 
kaŭ al alia societo, ne parolu nian lingvon pli bone, ol la 9 dele- 
gitoj mem? Ciuokaze, ni forte esperas, ke la lahoranaj „animoj“ 
konsilos baldaŭ al la „pastroj“, ke ili okupiĝu estonte nur pri la 
propra savo. 

„LA LUMTURO“. Peresperanta politika gazeto tutmonda por 
la interesoj (sic!) de la homoj. Dusemajna. Ne 1. 15.8.1923. Eldo- 
nanto Johann Fildstedt, Industrie u. Handelsges. „Continental“ 
m. b. H., Bremen, Langenstr. 60 (vekmangj0). - Malmodeste eniris 
la vicojn de nia gazetaro tiu nova „grosse Berthe“ de la germana 
„paca militado“ kontraŭ la venkintaj Nacioj. „La popoloj ekkonu “ 
ordonas ĝi, „ke necesa estas plena interkonatiĝo, Car multe da mal- 
bono en la mondo devenas el nescio kaj inalkompreniĝo“. La be- 
daŭrmdaj popoloj tion ĝis nun ne sciis, feliĉe tamen troviĝis gran- 
danima komercfirmo Continental, m. b. H., por ilin instrui. En la 
unua artikolo de unua numero de la novnaskita „Lumturo“ (ho, 
kia titolo!) gi okupiĝas pri la afero de kdo en la pasinta Granda 
Milito. Kiu do estas kulpa? Germanujo?—Ne!—,„ Entente“ do?— 

Certe jes, sed tion oni ne povas jam nun diri, ni provu dume semi 
iom da malordo en la malamika tendaro: kulpa estas la ŝtatano, 
ĉar li obeis sian registaron kaj iris defendi la patrujon. For do la 
registarojn! for la patrujojn! regu haoso, kaj helpu nin Goethe: 
„Nur la homaro entuta (sic!) estas en vero (sic!) la homo!“ 
Tiel do aspektas la Continental'a „plena interkompreniĝo de popo- 
loj“?.. Ne, aminda nova Berthe! Vi ne sukcesos. Ne malŝparu 
vane tempon kaj monon. 


DEKLARO DE „POLLANDA FEDERACIO“. Dum la kon- 
greso en NiOrnberg aperis en „Esperanto Triumfonta“ deklaro, el- 
donita en la nomo de t. n. „Federacio de esperantistaj societoj en 
Polujo“ (sen individuaj subskrihoj), kiu necesigas kelkajn vortojn 
de klarigo. La kreo de la Federacio, decidita dum la pasintjara 
pollanda kongreso, estis komisiata al 3 ekzistantaj en Warszawa 
esp. societoj: grupo Warszawa de Pola esp. societo, societo „Labo- 
ro“ kaj rondo „Konkordo“, La kongreso elektis provizoran estra- 
ron de F., konsistintan el po 2 membroj de la 3 menciitaj grupiĝoj 
kaj pluaj 6 personoj el provinco, kiuj pro teknikaj malhelpoj fakte 
ne partoprenis en la agado. La tuta laboro restis sekve por la 
varsoviaj imembroj, kiuj sole estas pri ĝi respondaj. Bedaŭrinde 
tamen ilia elekto trompis la esperon: dum sia unujara ekzisto la 
estraro de F. ne nur alportis nenian utilon al la movado, sed ne 
kapablis eĉ legaligi će la ŝtataj povoj la organizon. Male, per siaj 
senpripensaj kaj sentaktaj agoj ĝi ofendis kelkajn eminentajn kaj 
altmeritajn samideanojn, kio estis kaŭzo, ke post ripetataj senefikaj 
adinonoj, la Pola Esperantista Societo, ne povante plue resti kun- 
responda pri tiaspeca laborado“, estis devigata la 6-an de januaro 
la F. forlasi. Du monatojn poste faris la samon societo „Lahoro“. 
En la estraro de F. restis do fakte nur la 2 membroj, apartenantaj 
al la rondo „Konkordo“, Oni rajtis supozi, ke post farita malagra- 
bla sperto, ili estos kontentaj senbrue la oficon rezigni kaj lasi la 
organizadon de Pola Federacio al aliaj, pli taŭgaj manoj. Sed la 
fatalo etikis ĝisfine. Lait jam aplikita metoda, ili ne hontis tiri in- 
ternan malpacon sur la kampon internacian. Aperis kongresa de- 
klaro pri „paralizado“ de la malfeliĉa dupersona F., kiu tial ne po- 
vas inviti la kongreson al Warszawa. Ĝiaj aŭtoroj forgesis nur 
unu: skribi sub fi siajn nomojn. Ne volante esti kruelaj, ni ankaŭ 
ilin ne citas. 


KOMPATINDAJ SATANETOJ. Sub kolerema, maljusta kaj 
mensogema raporto pri unu el niaj artikoloj en Ne 39 de „Senna- 
cieca Revuo“ ni trovas jenan devizon: „Ni ne havas sufiĉan forton 

or sekvi nian prudenton (La Rochefoucauld)“. Tiu senarmiga 
onfeso liberigas nin de alia respondo. 


RICEVITAJ GAZETOJ. Nombroj en parentezo signifas la 
numeron: Arguso (8—9), Aŭstra Esp. Raporto (4), Belga Esp. (97- -98, 
99 — 100), Brazila Esp (1 — 5), British Esp. (219, 220, 221), Corriere 
balcanico Esp. (21, 24), Esp. Praktiko (54, 55), Esp. Triumfonta (141, 
142, 143, 145, 146, 118 ab, 149 ab, 150, 151 ab, 152, 153), France—Esp. 
(12, 43), Germana Esp. (329, 330 -- 31), Holanda Esp. (74, 75, 76, 77, 
78, 79, 80, 81, 82, 83, 8%, 85), Itala Esp. Revuo (6, 7), Lumturo (1), 
Marto (6, 7), Revuo Orienta (6), Sennacieca Rev. (39, 40, 41 — 42), 
Verda Ombro (e — 7), Ukraina Stelo (26). Enhavas artikolojn pri 
Esp.: Głos Lubelski (176), Słowo de Radom (170) -ambaŭ polaj—kaj 
New Jersey Post (36), usona. Krome ni ricevis: Academia pro 
luterlingua (2). 

KOMUNIKOJ. 


POLA ESPERANTISTA SOCIETO. 
NOVA PREZIDANTO KAJ SEKRETARIO. 


Pro intertempa rezigno de S-o D-ro Jerzy Loth, Pre- 
zidanto kaj S-o Stankiewicz, Sekretario de 'a Societo, la 
18-an de Oktobro okazis en la loĝejo de la Societo, Kro- 
lewska 19, Ĝenerala Elekta Kunsido, dum kiu unuanime 
estis elektitaj: Prezidanto — S-o Redaktoro Stanisław Ka- 
rolczyk, Sekretario —S-o Ingeniero Kazimierz Tymiński. 

S-o Stanislaw Karolczyk naskiĝis en 1890 en Lodz 
Li estas unu el la malnovaj Esperantistoj de nia lando, 
ĉar li aliĝis al nia movado en 1904. Jam en la jaro 1906 
li estis kunredataktoro de novfondita tiam en Łódź espe- 
ranta gazeto „Juna Penso“. lEn 1911 aperas en Lodz la 
„Unuaj Agordoj“—la ĉarma bukedo de originalaj esperan- 
taj poeziaĵoj (preskati plej fruaj en Esperantujo!), kiu rapide 
diskonigas tra tuta mondo la psefidonomojn de siaj aŭtoroj: 
Eska (Karolczyk) kaj Wiktor Elski (Stanisław Braun). 

En tiu tempo, en la vivkondiĉoj de la juna poeto 
okazas subita skuo: persekutata de la rusa registaro pro 
sia patriota kaj socia agado li devas elmigri Krakovon, 
poste Vienon. Pene li baraktas kun materialaj mankoj. 
En 1912 li revenas la iaman Regolandon, ekloĝas en War- 
szawa kaj fondas ĉi—tie la gazet—kaj anoncoficejon „Pro- 
mien“ („Radio“). Lia modesta loĝejo tuj fariĝas centro, 
magnete altiranta ĉiujn varsoviajn fervorulojn esperantajn. 
Kiomfoje, dum la teruraj militjaroj, ni renkontis tic nian 
neforgeseblan bardon Antoni Grabowski, interkonsiliĝan- 
tan kun Eska pri la tiam entreprenita granda verko — la 
traduko de „Sinjoro Tadeo“. Karolczyk estis, kiu konvin- 
kis lin pri la eblo plenumi tiun grandiozan taskon (Gra- 
bowski mencias tion en sia antaŭparolo al la traduko), 
Karolczyk, kiu subtenis lin dum fiaj hezitoj, konsiladis 
kompetente en momentoj de dubo. En 1920 Stanisław 
Karolczyk unu el la unuaj, kiel simpla soldato stariĝas 
memvole sub la milita standardo. por defendi la atakitan 
Patrujon. Hejmreveninte post la packontrakto, li tuj re- 
venas ankaŭ al sia amata Esperanto. En februaro 1921 
li fariĝas Estrarano—Kasisto de Pola Esperantista Societo 
kaj post unu jaro fermas la budgeton kun nekutime alta 
en niaj rilatoj enspezo. De tiu tempo li konstante kunla- 
boras kun la Estraro. Kiam en Me pasinta jaro la granda 
oferemo de varsoviaj esperantistoj rekreis nian gazeton, 

ĉiuj unuanime decidis konfidi al Eska la respondplenan 
taskon de ĝia redaktado. 

Nun la ĝenerala konfido, respekto kaj simpatio vokas 
lin al la plej alta posteno en pola movado esperanta. 

S-o Kazimierz - Tymiński- naskiĝis -en Warszawa, en 
1593. En la kuranta jaro li finis plensukcese la arkitektan 
fakon de Varsovia Politekniko. Li estas Esperantisto de 
1905 kaj estis Estrarano de P. E. S. en 1992. Ĉiuj var- 
soviaj samideanoj konas lian elprovitan fervoron kaj fide- 
lecon al la Zamenhofa ideo. 

La Estraro de P. E. S. estas feliĉa saluti en sia ron- 
do tiel eminentajn kunlaborantojn. ui gratulas ilin varme 
kaj elkore deziras al ili abundajn fruktojn de estonta 
laboro! Por la Estraro 

Jan Kosteckt Vicprezidanto. 


——————————OŝĉĈĜĈ—Ŝ—?»W))?ĉŝhB»nx———ĈiĈMMIA 
PRZEKLADY Z POLSKIEGO NA ESPERANTO. 


Dzielimy się z Czytelnikami miłą wiadomością, że zaszczytnie 
znany na niwie esperanckiej p. Bronisław Kuhl z Krakowa (ul. 
Batorego 1) dokonał przekładu Nieboskiej Komedji na 
esperanto. 

ywimy nadzieję, że praca ta znajdzie niebawem chętnego 
nakładcę, który nada jej godną szatę, pozwalając wkrótce poszczy- 
cić się naszą Nieboską przed wielojęzyczną rzeszą cudzoziem- 
ców esperantystów. 

Przy tej sposobności stwierdzamy, że propozycja nasza za- 
zawiadamiania Redakcji o zamierzonych przekładach dała pożąda- 
ny wynik, bo otrzymany odzew pozwolił nam uprzedzić p. Dra 
lgnacegv Dziedzica, który rozpoczął był przekład również 
Nieboskiej Komedji na esperanto, o istnieniu takiego prze- 
kładu w formie wykończonej. 

Zacheceni tem zwracamy się tą drogą ponownie do Czytelni- 
ków, zwłaszcza zaś do P.P. Zbigniewa Barteckiego w Zako- 
panem, Stanisława Brauna w Łodzi, Romana Dobrzańskie- 
go w Strzernieszycach, Kazimierza Domosławskiego w War- 
szawie, Dra Ignacego Dziedzica w Toruniu, Heleny Hemplo- 
wej we Lwowie, Bronisława Kuhla w Krakowie, Władysława 
Mergla w Pradze Czeskiej, prof. gimn. Józefa Orzecha 
w Inowrocławiu, Włodzimierza Pfeiffra w Łodzi, Czesława 
Pruskiego w Lublinie, Antoniego Stankiewicza w War- 
szawie, oraz licznych przyjaciół naszego pisma 
o łaskawe dalsze komunikowanie Redakcji wiadomości o własnych 
lub cudzych przekładach gotowych do druku lub w opracowaniu. 

